open-index/open-wikipedia-markdown huggingface dataset:
SI-eenhede vernoem na mense

In 1861, tydens die ontwikkeling van die absolute elektriese eenheidstelsel (CGS) het Charles Tilston Bright en Latimer Clark die name ohm, volt, en farad vir elektriese weerstand, elektriese potensiaalverskil en elektriese lading te ere van Georg Simon Ohm, Alessandro Volta en Michael Faraday voorgestel. Hierdie voorstel kry die ondersteuning van William Thomson (Lord Kelvin). In 1881 is hierdie name deur die eerste Internasionale Elektriese Kongres (IEC)  vir die praktiese elektriese eenheidstelsel (MKS) herdefineer, maar die farad word nou die eenheid van elektriese kapasitansie en nie die eenheid van elektriese lading nie.

Die konsep om eenhede die name van noemenswaardige wetenskaplikes te gee is daarna gebruik vir ander eenhede. Onder andere, is die gauss, maxwell, curie, röntgen samehangende eenhede in die CGS-eenheidsisteem, terwyl die ångstrom dikwels in optika gebruik was. Die SI eenheidssisteem is in 1960 deur die Algemene Konferensie vir Mate en Gewigte (CGPM) bekendgestel en bly onder hulle beheer.

## Verwysings
Gladde gousiektebossie

Die **gladde gousiektebossie** (*Vangueria thamnus* (Robyns) Lantz) is 'n ondergrondse boom wat endemies aan Suid-Afrika is en in KwaZulu-Natal, die oostelike Vrystaat, Mpumalanga, Gauteng en Limpopo voorkom. Op die SANBI-rooilys is dit as *veilig* gelys.

Dit is een van ses spesies wat gousiekte kan veroorsaak.

## Verwysings
2010 Aboe Dhabi Grand Prix

Die **2010 Formule Een Aboe Dhabi Grand Prix** het op 14 November 2010 op die Yas Marina-renbaan in Aboe Dhabi plaasgevind. Dit was die negentiende en laaste wedren van die kampioenskapseisoen.

## Kwalifisering 
## Wedrenuitslag 
## Puntestand na die Grand Prix 
### Jaers
### Vervaardigers 
* **Nota**: Slegs die top vyf plekke word aangedui vir beide uitslae.
Steroog-lipvis

Die **steroog-lipvis** (*Paracheilinus hemitaeniatus*) is 'n vis wat voorkom langs die kus van Madagaskar en KwaZulu-Natal. In Engels staan die vis bekend as die *Starry-eyed wrasse*.

## Identifikasie 
Die vis word tot 9&nbsp;cm lank. Dit het 'n lang lyf. Die volwasse mannetjies het 'n pienkerige lyf en daar is 'n geel area agter die pektorale vinne wat gevolg word met kort pers strepies.

Hulle leef in aflandige koraal- en rotsriwwe in water wat 20 tot 50&nbsp;m diep is. Hulle is alleenlopend of kom in klein groepies voor wat bestaan uit verskeie wyfies en een mannetjie. Die visse vreet soöplankton en klein ongewerweldes.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.se/summary/Paracheilinus-hemitaeniatus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Balk-lipvis

Die **balk-lipvis** (*Hologymnosus annulatus*) is 'n vis wat voorkom in die Stille Oseaan, die Indiese Oseaan, die Rooisee en aan die kus van Oos-Afrika suidwaarts tot by die noorde van KwaZulu-Natal. In Engels staan die vis bekend as die *Ring wrasse*.

## Identifikasie 
Die vis word tot 40cm lank, dit het 'n lang lyf met 'n gepunte snoet en die kleurpatroon verander soos die vis ontwikkel en groei. Aanvanklik is die visse bruin tot olyfbruin met nou, verikale swart strepe oor die sye. Die volwasse wyfies lyk ook so. Die volwasse mannetjie is groen wat neig na blougroen op die laer sye. Daar is ook 'n mengsel van nou pers strepe en blougroen lyne op die kop. Somtyds is daar ook 'n nou, vertikale streep oor die middel van die lyf. Die jonger vissies is liggeel met 'n breë, donkerbruin tot swart horisontale streep vanaf die snoet tot die stertvin. 

Die visse leef in aflandige koraalriwwe, gewoonlik aan die bokant van die riwwe en ook op die hellings in water wat 4 tot 40m diep is. Hulle is gewoonlik alleenlopend. Hulle vreet klein vissies en skaaldiere. Die vis is seldsaam in Suid-Afrikaanse waters.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.se/summary/Hologymnosus-annulatus.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Lesley Beake

**Lesley Beake** (1949—) is ’n Skotsgebore Suid-Afrikaanse skrywer van kinderboeke. Haar boeke is in meer as sewe tale vertaal (waaronder Sweeds, Japannees en Nederlands) en sy het verskeie daarvoor pryse ingepalm. In 1986-’87 wen sy die Percy FitzPatrick-prys vir *The Strollers*. Haar boek, *A Cageful of Butterflies*, is met die Percy FitzPatrick-prys van 1988-'89, asook die M-Net-boekprys van 1991 bekroon.

Beake is in Edinburgh in Skotland gebore. In 1966 emigreer sy na Suid-Afrika. Sy studeer aan die Rhodes-universiteit en aan Unisa. Ná haar studies het sy as 'n dosent gewerk en haar met Engels as tweede taal en met personeelopleiding bemoei.

Een van haar eerste werke is ''Detained at her majesty's pleasure'' (1986), wat as 'n realistiese jeugverhaal beskryf word. *The strollers* (1987) is 'n jeugboek oor die lewe van straatkinders in Kaapstad. Beake het navorsingsmateriaal gebruik om hierdie storie lewenseg te maak. Daarteenoor is *Traveller* (1989) 'n historiese jeugboek oor die lewe in die 19de eeu aan die Kaap. *Song of Be* (1991) handel oor Be, 'n Boesman-meisie van Namibië, wat die dorp met haar moeder verlaat om op die plaas 'Ontevrede' te gaan woon, waar haar oupa gewerk het. Be maak kennis met die veranderende kultuur en politiek van Namibië. Haar boek *Beau and the Baobabtree* verskyn in 1992 en in 1997 word *Jakey* gepubliseer. Talle boeke het daarna gevolg.

## Werke 
* ''Detained at Her Majesty's pleasure: the journal of Peter David Hadden*, 1986
* *The Strollers*, 1987
* *A Cageful of Butterflies*, 1989
* *Rainbow*, 1989
* *Traveller*, 1989
* *Merino*, 1989
* *Serena's Story*, 1990
* *Tjojo and the wild horses*, 1990
* *Song of Be*, 1991
* *Bau and the baobab tree*, 1992
* *Mandi's wheels*, 1992
* *The Race*, 1992
* *Café Thunderball*, 1993
* *One dark, dark night*, 1993
* *Jakey*, 1997
* *An Introduction to Africa*, 2000
* *Home Now*, 2006
* *Remembering Green'', 2009

## Verwysings
Tongakatjiepiering

Die **Tongakatjiepiering** of **wilde-appel** (*Gardenia cornuta* Hemsl.) is inheems aan Suid-Afrika. Dit kom in die provinsies KwaZulu-Natal, Mpumalanga, Gauteng en Limpopo voor en ook in Eswatini en die suide van Mosambiek. Op die SANBI-rooilys is dit as *veilig* gelys. 

## Identifikasie 
Die plant is 'n geoksiel (ondergrondse boom).

Dit is 'n struikie of baie vertakte boom wat 3 tot 5&nbsp;m hoog kan word. Sy takkies kan dik dorings dra. Die stam is witgrys van kleur en het 'n gladde bas. Die blare is ook glad en staan in groepies van drie saam. Hulle is 2-3&nbsp;cm lank en glimmend groen van kleur. Die blomme is skouspelagtig. Hulle is wit, maar word later geel en het 'n aangename soet geur. Tussen Februarie en Augustus is daar talle goue peervormige vrugte wat 4-5 x 3-3,5&nbsp;cm groot word. Apies en njala vreet die vrugte en help die saadjies versprei. 

Die boom se FSA-nommer is 690.1

## Galery 

Gardenia cornuta 1.jpg
Gardenia cornuta (9534818317).jpg
Gardenia cornuta 7zz.jpg
Gardenia cornuta 8zz.jpg

## Sien ook 
* Alfabetiese lys van Suid-Afrikaanse bome

## Verwysings
Referendum oor die onafhanklikheid van Azerbeidjan

Die **referendum oor die onafhanklikheid van Azerbeidjan** het op 29 Desember 1991 plaasgevind, drie dae na die verbrokkeling van die Sowjetunie. 'n Meerderheid van 99,8% het ten gunste van onafhanklikheid gestem. Die referendum het 'n opkoms van 95,3% gehad.

## Uitslag 
## Verwysings
Sideways

**Sideways** is die vyfde album van die Kanadese rockgroep Men Without Hats, uitgereik op 30 April 1991.

## Snitlys 
# Sideways
# Fall Down Gently
# In the Meadow
# The Van der Graaf Generator Blues (instrumentaal)
# Nadine
# Everybody Wants to Know
# I Am the Walrus (cover-versie van The Beatles)
# KENBARBIELOVE
# Lost Forever
# Life After Diamond Head (instrumentaal)
# Love (All Over the World)
# Harry Crews (pseudoinstrumentaal)
Abraham (rolprent)

**Abraham** is 'n Afrikaanse rolprent wat op 16 Oktober 2015 vrygestel is. Die regisseur en skrywer was Jans Rautenbach en dit was laaste draaiboek wat deur Jans Rautenbach geskryf is voor sy dood in November 2016.

## Genre 
Die rolprent is 'n drama.

## Hoofrolspelers 
* D.J. Mouton as Abraham
* Hannes Muller as Jans
* Franci Swanepoel as Almeri
* Chantell Phillipus as Katie
* Jill Levenberg as Beulah
* Frans Lucas as Dirk
en andere.

## Storielyn 
Jans Rautenbach vertel die verhaal van Abraham (vertolk deur D.J. Mouton) – ’n kunstenaar en dromer van Kannaland in die vroeë 1980’s. Abraham is ’n toegewyde familieman wat sukkel om finansieel vir sy jong vrou, Katie (gespeel deur Chantell Phillipus), en hul vierjarige dogtertjie te voorsien.

Abraham se kreatiewe deursettingsvermoë lei hom na sy weldoeners, Jong Jans (Hannes Muller) en sy vrou, Almeri (Franci Swanepoel). Abraham en Katie trek na ’n nuwe huis waar Abraham begin werk vir Jong Jans. Katie se worsteling met alkoholisme en haar geestesgesondheid bedreig egter die gesin se geluk. Abraham ondersteun sy vrou ten volle, maar sy ambisie maak hom onrustig. Abraham droom daarvan om bo sy omstandighede uit te styg en sy merk deur sy kuns te maak. Die ellendige werklikheid van sy situasie hou hom egter terug.

## Sien ook 
* Lys van Afrikaanse rolprente

## Verwysings 
## Eksterne skakels 
*
Breëblaar-gousiektebossie

Die **breëblaar-gousiektebossie** (*Vangueria latifolia* (Sond.) Sond) is 'n ondergrondse boom wat inheems aan Suid-Afrika is en in KwaZulu-Natal en Mpumalanga, Gauteng en Limpopo voorkom. Dit word ook in eSwatini en Mosambiek aangetref. Op die SANBI-rooilys is dit as *veilig* gelys.

Dit is een van ses spesies wat gousiekte kan veroorsaak.

## Sien ook 
* Wikipedia:Afrikaanse name geskep deur die Wikipedia-gemeenskap

## Bronnelys 
* REDLIST Sanbi
* Plants of the World Online
Harige gousiektebossie

Die **harige gousiektebossie** (*Vangueria pygmaea* Schltr.) is 'n ondergrondse boom wat inheems aan Suid-Afrika is en in KwaZulu-Natal, die oostelike Vrystaat, Noordwes, Mpumalanga, Gauteng en Limpopo voorkom. Op die SANBI-rooilys is dit as *veilig* gelys.

Dit word ook in Eswatini, Malawi, Tanzanië, Zambië en Zimbabwe aangetref. Dit is 'n struikie van 5 tot 25&nbsp;cm hoog. Die jong stingels is behaard, maar die ouer stammetjies het 'n boombas met fyn groefies. Dit dra vrugte wat peervormig is 1,5 tot 1,7&nbsp;cm in deursnee en wat geelbruin tot swart in kleur is.

Dit is een van ses spesies wat gousiekte kan veroorsaak.

## Verwysings
Wildedruif

Die **wildedruif** (*Lannea edulis* (Sond.) Engl.) is 'n geoksiel in die Anacardiaceae familie. 

## Verspreiding 
Die plant is inheems aan Suid-Afrika waar dit in KwaZulu-Natal, Mpumalanga, Gauteng en Limpopo voorkom. Dit is ook inheems in Angola, Botswana, Burundi, Demokratiese Republiek die Kongo, Eswatini, Ethiopië, Ivoorkus, Kenia, Malawi, Mosambiek, Namibië, Rwanda, Tanzanië, Uganda, Zambië en Zimbabwe. Op die SANBI-rooilys is as *veilig* (LC) gelys.

## Beskrywing 
Die bogrondse plant lyk soos 'n dwergstruikie en dikwels is dit sonder blare wanneer dit vrugte dra. Dit vrugte is eetbaar en lyk soos Catawba-druiwe ("glippertjies"). Hulle is gunstingkos van blouapies en nagapies. Die stuik is bladwisselend en word 30&nbsp;cm hoog. Dit word in oop klipperige grasland en bosveld aangetref. Die blare groei met twee tot 4 paar op 'n stingel wat eindig in een blaar. Die blommetjies is klein en geel of room tot pienk in kleur. Hulle verskyn September-Oktober dig by die grond. Die vrugte is rooi en word pers.

## Fotogalery 

Lannea edulis01.jpg|
Lannea edulis02.jpg|
Lannea edulis03.jpg|
Lannea edulis04.jpg|
Lannea edulis06.jpg|
Lannea edulis07.jpg|

## Verwysings
Burkholderia caledonica

***Burkholderia caledonica*** is 'n bakterie wat byvoorbeeld in Europa in grond voorkom. 

Die spesie is in 2001 vir die eerste keer beskryf. 
*Burkholderia* spesies speel 'n rol in die oplosbaar maak van fosfate tydens kompostering en *B. caledonica* is in die kompostering van rioolslyk teruggevind.

Dit kan egter ook as endofiete in knobbeltjies in die blare van sommige Afrikaanse plantspesies aangetref word, veral *Rubiaceae*-spesies soos *Vangueria latifolia*, *Vangueria pygmaea* en *Fadogia homblei*.
Die endofiete kan uit hulle blare geïsoleer word en  daar is gedink dat hulle aparte spesies verteenwoordig. Van die bakterieë uit *Pavetta schumanniana* se blare het byvoorbeeld die voorlopige wetenskaplike naam  *Candidatus B. schumannianae* gekry.

In 'n DNS-navorsing deur  het die egter duidelik geword dat die bakterië wat uit die grond van Skotland en Nederland, die grond van Afrika en van die blare van party Afrikaanse plantespesies geïsoleer is net tot een spesies *B. caledonica* behoort. Die verskille tussen endofiete en vrylewende bakterië is nie groot nie. Daar is wel party geografiese verskille.

## Verwysings
Franz Beckenbauer

**Franz Beckenbauer** (11 September 1945 – 7 Januarie 2024) was ’n Duitse sokkerspeler, -afrigter en sportbestuurder. Beckenbauer het as verdediger vir FC Bayern München, Hamburger SV en New York Cosmos gespeel. Vanweë sy heersende aanwesigheid op die veld, het hy die bynaam *Der Kaiser* gekry. Hy was die kaptein toe Wes-Duitsland die Wêreldbeker in 1974 wen, en bestuurder van dieselfde span toe hulle weer in 1990 met die louere wegstap.

Beckenbauer het in totaal 103 keer vir Duitsland uitgedraf, aan drie wêreldbekertoernooie deelgeneem en 14 doele aangeteken. Die hoogtepunt hiervan was hul 2-1 oorwinning oor Nederland in 1974.

Hy het ook 424 keer in die Bundesliga uitgedraf, waarvan 396 vir FC Bayern München (44 doelpunte) en 28 vir Hamburger SV (0 doelpunte).

*Die Keiser* is herhaaldelik as die Duitse sokkerspeler van die jaar (1966, 1968, 1974 en 1976), asook as die Europese sokkerspeler van die jaar (1972 en 1976) aangewys.

Hy was adjunkpresident van die Duitse sokkerbond en 'n erevoorsitter van FC Bayern München. Hy was ook aan die stuur van Duitsland se voorbereiding en aanbieding van die Sokker-Wêreldbekertoernooi in 2006. Sy seun, Stephan Beckenbauer, het ook sokker gespeel.

## Verwysings 
## Eksterne skakels 
*  Franz Beckenbauer-Stiftung
*
Utqiaġvik

**Utqiaġvik** (voor Desember 2016 bekend as **Barrow**)  is 'n dorp aan die noordelike kus van die Amerikaanse deelstaat Alaska. Die stad is as Barrow in 1959 geïnkorporeer en vernoem na Sir John Barrow. Aangesien dit sowat 350 myl noord van die Arktiese Sirkel geleë is, is dit die mees noordelike nedersetting in die Verenigde State.

## Verwysings
Thomas Becket

**Thomas Becket** (1118–1170) was ’n Britse priester wat die aartsbiskop van Kantelberg geword het. Hy het ’n ernstige appeltjie te skil gehad met koning Hendrik II van Engeland, en dié het glo gesê: "*Who will rid me of this turbulent priest?*" As gevolg daarvan het van die koning se soldate Becket in 1170 in die Kantelbergse katedraal om die lewe gebring.

## Lewensloop 
duimnael|links|Die moord op Thomas Becket.

Thomas Becket is op 21 Desember in ongeveer 1119 in Cheapside, Londen gebore. Sy pa was 'n Normandiese koopman gewees. Op 16-jarige ouderdom vertrek hy na Parys om teologie te studeer.

In 1154 word hy die aartsdiaken en in 1155 kanselier van koning Hendrik II van Engeland. Gedurende die tyd ontwikkel daar 'n vriendskap tussen Becket en die koning en hy word in 1162 die aartsbiskop van Kantelberg. In 1164 onderwerp die koning die kerk aan sy mag. Becket stem aanvanklik hiertoe in, maar besluit later tot die koning se ontsteltenis daarteen.

Die koning probeer om van Becket ontslae te raak en beskuldig hom van finansiële wanpraktyke tydens sy kanselierskap. Hy word in 1164 gedagvaar, maar beroep hom op die pous. Slegs die pous kon regspraak oor 'n kardinaal lewer. Becket vlug na die vasteland, waar hy in die abdy van Pontigny aanbly. Hy het die steun van pous Alexander III geniet, maar die pous kon nie help nie, omdat hy self in 'n moeilike situasie was weens die onmin met die Duitse keiser Frederik Barbarossa en teenpous Paschalis III.

In 1170 tree pous Alexander wel op, nadat die koning sy seun deur die aartsbiskop van York laat kroon, en nie deur Thomas, die aartsbiskop van Kantelberg nie. Die pous dwing Hendrik om 'n kompromie met Becket aan te gaan, wat hom toelaat om na Engeland terug te keer. In dieselfde jaar neem vier Normandiese ridders 'n versugting van die koning letterlik op, waarna hulle Becket in die katedraal van Kantelberg vermoor. Nicolas de Camargue, 'n bode wat deur Hendrik gestuur is, daag te laat op om die drama te voorkom.

Koning Hendrik II doen op 21 Mei 1172 in Avranches boete vir die moord op Becket, en sluit hier ook die sogenaamde "Ooreenkoms van Avranches" met die kerk. In 1174 verklaar Pous Alexander III hom heilig.

## Verwysings 
## Eksterne skakels
PizzaExpress

[duimnael|links|PizzaExpress-restaurant in Bedford Street, Linen Quarter, [Belfast]]
duimnael|links|*PizzaExpress* se *Pizza Veneziana*
[duimnael|links|*Pizza Funghi di bosco* (Romana-styl - die groter variant)*PizzaExpress, Clerkenwell Rd, [Clerkenwell, Londen*]]
**PizzaExpress** is 'n restaurantgroep wat 470 restaurante in die Verenigde Koninkryk en 'n honderdtal in oorsese lande bedryf, waaronder Europa, Hongkong, Indië en die Midde-Ooste.

Die groep is in 1965 deur Peter Boizot gestig - volgens *PizzaExpress* se webtuiste was Boizot ontevrede met 'n pizza wat hy destyds in 'n Londense restaurant voorgesit is en het besluit om tradisionele Italiaanse pizza-kookkuns op die Britse mark in te voer. Die eerste PizzaExpress-restaurant, waarvoor 'n Italiaanse pizza-oond ingevoer is, het in Wardour Street, Soho, Londen geopen. *PizzaExpress* is net een van 'n reeks Italiaans-geïnspireerde restaurantkettings in die Verenigde Koninkryk. Sy hoofmededingers sluit *Ask*, *Prezzo* en *Strada* in.

Die onderneming is in 2014 aan die Chinese beleggingsmaatskappy Hony Capital verkoop - in 'n transaksie ter waarde van £900 miljoen. PizzaExpress het - net soosander restaurantkettings - tydens die Cornovirus-pandemie in 2020 verliese gely. As deel van die Britse regering se maatreëls ter inperking van die siekte moes restaurante in Maart hul deure tydelik sluit. In September 2020 het PizzaExpress die sluiting van 73 restaurante aangekondig nadat krediteurs 'n herstruktureringsplan goedgekeur het. Sowat 1&nbsp;100 werksgeleenthede word bedreig.

## Filantropie 
In 1977 het PizzaExpress 'n nuwe soort pizza, die Pizza Veneziana, ingevoer om fondse vir die *Venice in Peril Fund* in te samel, 'n organisasie wat ná die verwoestende oorstroming van 1966 gestig is om Venesië van ondergang te red. Die donasie vir elke verkoopte pizza is algaande verhoog van 5p tot 25p. Vanaf 2008 word 50 persent van donasies uit die verkoop van Pizze Veneziane aan die *Venice in Peril Fund* geskenk, terwyl die ander helfte vir die restourasie, herstelling en onderhoud van geboue, wat voor 1750 ontstaan het, en hul meubilering, toerusting en installasies aangewend word.

## Verwysings 
## Eksterne skakels 
;Peter Boizot
----
* *Peter Boizot 1929−2018: Venice In Peril se doodsberig* 
;Dagbladartikels
----
* *The Guardian, 16 Julie 2020: Fear of Pizza Express closures as chain faces takeover by bondholders*
Fyntwa

**Fyntwa** of **kortbeenboesmangras** (*Stipagrostis obtusa* (Delile) Nees) is 'n grasspesie in die Poaceae familie. Op die SANBI-rooilys is dit as *veilig* (LC) gelys. 

## Verspreiding 
Die spesie is inheems aan onder andere Namibië en Suid-Afrika is. Dit kom veral in droë streke voor, soos die sukkulente Karoo en die Nama-Karoo. Die spesie is egter wydversprei en kom in die volgende lande Algerië, Bahrein, Botswana, Egipte, Ethiopië, Irak, Jemen, Katar, Koeweit, Libanon, Libië, Mauritanië, Marokko, Pakistan, Palestina, Saoedi-Arabië, Sinai, Sirië, Tsjad, Tunisië, Verenigde Arabiese Emirate en Wes-Sahara voor.

## Beskrywing 
Dit is 'n meerjarige polgras. Dit groei op sanderige grond dikwels op 'n ondergrond van gruis of kalksteen. Dit het fyne blare tot 30&nbsp;cm hoog en die blomhoofde is syagtige pluime. Die saadjies lyk soos uiters klein ryskorreltjies. Dit is deel van die woestynlewerik se kos.

## Landbou 
Dit is baie smaaklik en is een van die beste weidingsgrasse in die droë streke van suidelike Afrika. Dit is baie vir beweiding geskik:

## Fotogalery 

Stipagrostis obtusa IMG 8585.JPG|
Stipagrostis obtusa IMG 8587.JPG|

## Verwysings 
## Eksterne skakels 
*
Italiaanse grondwetlike referendum, 2016

duimnael|300px|Uitslag: Groen ten gunste; rooi teen hervorming.
[duimnael|Die Italiaanse eerste minister, [Matteo Renzi het vir onafhanklikheid beywer.]]

Tydens die **Italiaanse referendum van Desember 2016** is Italiaanse kiesers gevra om vir of teen die grondwetlike wysiging van 2016 te stem. Die stemming het op 4 Desember 2016 plaasgevind. Die uitkoms was 'n oorwinning vir die nee-stem.

Die Italiaanse eerste minister Matteo Renzi het vir die "Ja"-stem beywer. 
Na die afloop van die referendum, het hy sy bedanking aangekondig.

## Resultate 
Vraag:
: *Approvate il testo della legge costituzionale concernente "disposizioni per il superamento del bicameralismo paritario, la riduzione del numero dei parlamentari, il contenimento dei costi di funzionamento delle istituzioni, la soppressione del CNEL e la revisione del Titolo V della parte II della Costituzione", approvato dal Parlamento e pubblicato nella Gazzetta Ufficiale n. 88 del 15 aprile 2016?* 

## Verwysings
Risosfeer

[duimnael|Diagram van die risosfeer  A=[amebe wat bakterieë vreet]]
Die **risosfeer** is 'n mikrobioom wat gevorm word deur die grond wat in onmiddellike aanraking met die wortels van plante is. Daar word 'n enorm wye verskeidenheid organismes in hierdie mikrobioom aangetref en dit word soms met die term "die plante se tweede genoom" aangedui. Die hoeveelheid genetiese inligting in hierdie tweede genoom kan baie groter wees as die inligting in die plant se eie gene. Die risosfeer se mikrobegemeenskap verteenwoordig die grootste voorraad genetiese verskeidenheid op aarde. Per gram wortel kan daar 1011 mikrobeselle wees wat meer as 30&nbsp;000 prokariotiese spesies verteenwoordig.

Daar bestaan 'n sterk wisselwerking tussen die plant en die risosfeer se bewoners. Die plant se wortel skei stowwe uit waarmee die risosfeer beïnvloed word en die een plant het nie dieselfde risosfeer as die ander nie.

## Stikstofbindende bakterieë 
Een groep mikrobes wat in die risosfeer leef is die stiktofbindende bakterieë wat vermag die stikstof van die lug -wat baie min reaktief is- om te sit in stikstofverbindings. Plante vermag nie om dit self te doen nie, maar daar is samewerking tussen byvoorbeeld grasspesies soos koring en mielies met bakteriespesies uit die genus *Azospririllum* in hul risosfeer wat 'n voordelige effek op die plantegroei het. Afskeidings van die plant speel 'n belangrike rol in hierdie samewerking.

Daar is ook plante wat hierdie samewerking tot 'n simbiotiese vennootskap ontwikkel het. Dit is veral die geval in peulgewasse wat knoppies aan hulle wortels het waarin stikstofbindende bakterieë uit die genera *Rhizobium* en *Bradyrhizobium* 'n tuiste vind.

## Ander bevordering van die plant se groei 
Daar is risobakterieë -bakterieë wat in die risosfeer tuis is- wat die plant op ander wyse help om te groei, byvoorbeeld deur:
#fosfate oplosbaar te maak
#yster oplosbaar te maak
#groeihormone te produseer
#die plant te beskerm teen plantpatogene

## Verwysings
Waterblommetjie

Die **waterblommetjie** of **vleikos** (*Aponogeton distachyos* L.f.) is 'n waterplantjie wat endemies aan Suid-Afrika is. Dit kom in die Wes-Kaap in damme en vleie voor. Op die SANBI-rooilys is dit as *veilig* (LC) gelys. Die lang, ovaal blare dryf op die water, en in die winter en lente bot dit volop. Die wit blommetjie steek bo die watervlak uit en trek die aandag van insekte. Dit is eintlik 'n gevurkte  bloeiwyse wat uit etlike klein wit blommetjies bestaan. Die plant het 'n wortelstok en indien die water in die somer opdroog oorleef hierdie wortelstok om met die winterreëns weer te begin groei.

Waterblommetjies is gunstelingveldkos en word nou ook aangeplant omrede mense dit in waterblommetjiebredie verwerk.

## Galery 

Lêer:Aponogeton distachyon drawing.png|groeiwyse
Lêer:Aponogeton distachyos flower.jpg|blompakkie van naby

## Verwysings 
## Eksterne skakels 
*
2008 Formule Een-seisoen

80px|linksregs|120px

Die **Formule Een-seisoen van 2008** het uit 18 Grands Prix-wedrenne bestaan.

## Kalender 
[duimnael|'n Jong [Lewis Hamilton, die 2008 Formule Eenrenjaerkampioen.]]
[duimnael|[Felipe Massa was tweede in die wêreldbestuurderskampioenskap, slegs een punt agter Hamilton.]]
[duimnael|[Kimi Räikkönen, die kampioen in 2007, het die 3de plek verower.]]

## Kalenderveranderinge 
Singapoer het sy eerste Grand Prix in 2008 aangebied, met 'n kontrak vir die volgende vyf jaar. Die wedren, wat op 'n straatbaan ontwerp deur KBR beslis is, was Formule Een se eerste nagresies. Die oefen- en kwalifiserende sessies vind ook in die aand plaas.

Die Europese Grand Prix het by die Valencia Straatbaan plaasgevind in 2008, nadat die Nürburgring dit aangebied het tot in 2007. Omrede beide Duitse renbane die reg deel om 'n F1-wedrengasheer te wees, het die Duitse Grand Prix by die Hockenheimring plaasgevind in 2008.
Dwergwaterblommetjie

Die **dwergwaterblommetjie** (*Aponogeton angustifolius* Aiton) is 'n waterplantjie wat endemies aan Suid-Afrika is. Dit kom net in die Wes-Kaap tussen Gouda en Worcester en die Kaapse Vlakte voor. Op die SANBI-rooilys is dit as *kwesbaar* (VU) gelys. Dit groei op sanderige droogvallende oewers naby mere en vleie of riviertjies wat traag stroom. In die laaste 40 jaar het die plant 30% van sy leefgebied verloor. Dit is net drie generasies, wat vir hierdie plant 15 jaar per generasie duur.

Dit lyk soos die waterblommetjie, maar sy wit blompakkies is nie eens die helfte van die grootte nie.
Dit word in die Papenkuils-vleiland naby Worcester aangetref en bereik daar een van die digtste spesiebevolkings in die land, saam met sewe ander vleilandplante wat op die rooilys is.

## Galery 

Aponogeton angustifolius 148740197.jpg
Aponogeton angustifolius 148740266.jpg
Aponogeton angustifolius 15424118.jpg

## Verwysings
Rooibobbejaantjie

Die **rooibobbejaantjie** (*Babiana villosa* (Aiton) Ker Gawl.) is 'n geofiet wat endemies aan Suid-Afrika is.

## Habitat 
Dit kom veral in fragmente van die renosterveld voor, wat nog oorbly vanaf Malmesbury tot Wellington en die Tulbaghvallei. Dit groei op skalierenosterveld in die vlakte, op heuwels en op lae berghellings. Sy voorkoms is aan die afneem en 80% van sy oorspronklike verspreidingsgebied het reeds verlore geraak. Op die SANBI-rooilys is dit as *amper bedreig* (NT) gelys.

## Kenmerke 
Hierdie plantjie groei in die winterreëntyd tot 20&nbsp;cm hoog en het 5-6 lansvormige en gevoude blare wat met kort sagte hare bedek is en soos 'n waaier gerangskik is. Die blomme is skouspelagtig rooi of pienk. Die vrug is 'n droë kapsule wat oopsplits en talle donkerbruin, hoekige saadjies versprei. Dit het 'n ondergrondse knol wat in die droë somermaande afsterf, om in die wintertyd opnuut vanuit die knol groei.

## Fotogalery 

Babiana villosa (4).jpg
Babiana villosa 1c.JPG
Babiana villosa 2c.JPG

## Verwysings
Doringkapok

Die **doringkapok** (*Eriocephalus spinescens* Burch.) is 'n houtagtige plantspesie wat endemies aan Suid-Afrika is. Dit kom in die Vrystaat, Noord-Kaap en Wes-Kaap voor. Op die SANBI-rooilys is dit as 'veilig' (LC) gelys.

Dit is 'n dwergstruikie wat in die droë Karoo saam met *Pentzia spinescens* voorkom, veral in gebiede wat oorbewei word. Dit is volop in die Witsand-natuurreservaat se Karoo-Kalahari-bosveld, saam met ander struike soos *Rhigozum trichotomum*, *Eriocephalus pubescens*, *Aptosimum spinescens* en *Rosenia humilis*, asook grasse soos  *Stipagrostis obtusa*.

## Landbou 
Die plant het matige waarde vir beweiding.

## Verwysings
Reuven Rivlin

**Reuven (Ruvi) Rivlin** (Hebreeus: ראובן ריבלין , [ʁeʔuˈven ʁivˈlin], ; gebore op 9 September 1939 in Jerusalem) is 'n Israelse politikus wat aan die Likoed-party behoort. Hy was 2014 tot 2021 die tiende president van Israel.

Van 1988 tot 1992 en van 1996 tot 2014 was hy 'n lid van die Knesset gewees. Van 2003 tot 2006 en van 2009 tot 2013 was hy ook die voorsitter van die Knesset. Van 2001 tot 2003 was hy daarbenewens die minister van kommunikasie in die Sharon I-kabinet.

Rivlin was in die intelligensiediens van die Israeliese Lëer en het tydens die Sesdaagse Oorlog aan die Jerusalem-brigade deelgeneem. Vervolgens het hy in die regte aan die Hebreeuse Universiteit van Jerusalem studeer.

## Eksterne skakels 
*  Reuven Rivlin, Knesset-webwerf
Dryf-blennie

Die **dryf-blennie** (*Aspidontus dussumieri*) is 'n vis wat voorkom in die Stille Oseaan, die Indiese Oseaan, die Rooisee en aan die ooskus van Afrika suidwaarts tot by die suide van die Oos-Kaap. In Engels staan die vis bekend as die *Floating blenny*. 

## Identifikasie 
Die vis word tot 12cm lank; die lyf is lank en slank en die kop is gepunt. Die lyf is wit met 'n breë, swart streep op die sye vanaf die oog tot by die stertvin. Daar mag dowwer gedeeltes op die streep voorkom. Die dorsale-, anale- en stertvinne is geel. By die groter volwasse visse ontwikkel die stertvin filamente.

Die vis leef in vlak koraal- en rotsriwwe in water wat 3 tot 20m diep is. Hulle verkies die rotsagtige en sanderige gedeeltes. Die vis is alleenlopend en sku; wanneer hulle bedreig word vlug hulle in trurat in 'n leë wurm tonnel is. Die visse vreet soöplankton, alge en detritus. Soms vreet hulle die vinne en vel van ander visse.

## Sien ook 
* Alfabetiese lys van visse
* Lys van Suider-Afrikaanse visse volgens wetenskaplike name
* Lys van varswater visfamilies
* Lys van visfamilies

## Eksterne skakel 
* http://www.fishbase.org/summary/Aspidontus-dussumieri.html

## Bron 
* *The Reef Guide: Fishes, corals, nudibranchs & other invertebrates: East & South Coasts of Southern Africa.* Dennis King & Valda Fraser. Struik Nature. 2014 

## Verwysings
Doringkaroo

**Doringkaroo** of **skaapbossie** (*Pentzia spinescens* Less.) is 'n struikie wat aan Suid-Afrika inheems is en voorkom in die Vrystaat, Noord-Kaap en Wes-Kaap. Op die SANBI-rooilys is dit as *veilig* (LC) gelys. Dit word ook in die Sperrgebiet van Namibië en Botswana aangetref.

Dit is 'n stywe struikie waarvan die ou twygies tot dorings verhard. Die blare is 4 -8 mm lank. Dit kry geel blommetjies.  Hierdie dwergstruikie is in die droë Karoo saam met doringkapok die volopste, veral in gebiede wat oorbewei word.

## Landbou 
Dit is van die plante wat aan skaapvleis uit die Karoo sy smaak verleen.

## Verwysings 
## Eksterne skakels
Blomkoolganna

Die **blomkoolganna** (*Caroxylon tuberculatum* Moq.) is 'n struik wat inheems in aan Botswana, Namibië en Suid-Afrika. Dit kom die Vrystaat en die drie Kaapprovinsies voor, veral in die Droë Karoo. Dit is op die SANBI-rooilys as *veilig* gelys.

Hierdie spesie is kenmerkend aan die veldtipe van die Droë Karoo, wat *blomkoolgannaveld* genoem word. Dit word hier as die klimaksplantegroei beskou. In blomkoolgannaveld kom veral die grasse *Stipagrostis ciliata* en *S. obtusa* voor. Ander struikies wat hier volop aangetref word is *Aptosimum spinescens*, *Dicoma capensis*, *Eriocephalus spinescens*, *Hermannia spinosa*, *Lycium oxycladum*, *Nestleria humilis*, *Pentzia spinescens*, *Pteronia glomerata*, *Rhigozum trichotomum*, *Ruschia ferox*, *Salsola glabrescens* en *Zygophyllum microphyllum*. Hier kom ook *Geigeria ornativa* voor.

## Landbou 
Oor die algemeen is *Salsola (Caroxylon)*-beweiding goed, maar die spesie *Salsola tuberculata* var. *tomentosa*, wat soms as 'n eie spesie *S. tuberculatiformis* gesien word, kan grootlamsiekte veroorsaak, wat die lengte van die dratyd verleng en tot moeilike bevallings lei. Boesmans het tee daarvan gemaak as voorbehoedmiddel en dié werking is in rotte aangetoon.

## Verwysings 
## Eksterne skakel 
* Beelde op iSpot
Driedoring

Die **driedoring** (*Rhigozum trichotomum*) is 'n struik wat inheems aan Angola, Botswana, Namibië en Suid-Afrika is. Dit kom veral in die Nama-Karoo voor en is op die SANBI-rooilys as 'veilig' (LC) gelys.

Dit is 'n houtagtige meerjarige struik wat 1 - 2 m hoog word met doringagtige takkies wat gewoonlik in drieë aftak. Dit dra net klein blaartjies wat dit in die droë tyd verloor en dit kry klein wit blommetjies met 'n geel hart. Oorbeweide gebiede raak vinnig bedek met hierdie plant. Dit gee nie net slegte landbeheer aan, maar sorg ook dat die grond minder aan erosie blootstaan. Die plant is self nie smaaklik nie, maar tree op as verpleegsterplant vir ander jong plantjies. Dit kom in gebiede met 'n onreëlmatige reënval van 50 - 350 mm per jaar voor. 

Die boom se FSA-nommer is 676.1

## Sien ook 
* Alfabetiese lys van Suid-Afrikaanse bome

## Verwysings 
## Eksterne skakel 
* beelde op iSpot
Kalahari se droë savanne

Die **Kalahari se droë savanne** is 'n WWF-ekostreek wat dele van die Noord-Kaap van Suid-Afrika, Botswana en Namibië omvat. Die gebied het 'n geharde klimaat met temperatuurskommelings tussen dag en nag van tot 45&nbsp;°C.  Dit reën op ongereelde tye, gewoonlik as donderstorms in die somertyd.

Dit bestaan vir 50% uit gras- of struikveld en slegs 5% is bedek met bome, soos die kameeldoring.  

## Verwysings
2009 Aboe Dhabi Grand Prix

Die **2009 Formule Een Aboe Dhabi Grand Prix** het op 1 November 2009 op die Yas Marina-renbaan in Aboe Dhabi plaasgevind. Dit was die sewentiende en laaste wedren van die kampioenskapseisoen.

## Kwalifisering 
900px|duimnael|links|← VOORWegspringrooster vir die 2009 Aboe Dhabi Grand Prix.

## Wedrenuitslag 
## Puntestand na die Grand Prix 
### Renjaers
* **Nota**: Slegs die top vyf plekke word aangedui vir bg uitslae.

### Vervaardigers
Nadab

**Nadab** is die tweede koning van die noordelike koninkryk van Israel. Hy was die seun en opvolger van koning Jerobeam I. Nadab was om die lewe gebring deur Baesa, wie vervolgens koning geword het. Hy het altesame 2 jaar regeer.

## Verwysings in die Bybel 
## Literatuur 
* Die Bybel (1953-Vertaling)
* Reinecker, Fritz: Lexikon zur Bibel. R. Brockhaus Verlag, Wuppertal 1981. 

## Sien ook 
* Lys van konings van Israel
* Lys van persone in die Bybel
Trappe en spronge

duimnael|300x300px|'n Koraalmelodie wat slegs trappe bevat, geen spronge nie: "Jesu, Leiden, Pein, un Tod".

In musiek is 'n **trap**, of **konjunkte beweging**, die verskil in toonhoogte tussen twee opeenvolgende note van 'n toonleer. Met ander woorde, dit is die interval tussen twee opeenvolgende trappe van ’n toonleer. Enige groter interval staan bekend as 'n **sprong**, of **disjunkte beweging**.

In die diatoniese toonleer is ’n trap óf 'n mineurtweede (soms ook bekend as *halftoon*) óf 'n majeurtweede (soms ook *heeltoon *genoem) en word al die intervalle van 'n mineurderde of groter spronge genoem. Byvoorbeeld, van C tot D (majeurtweede) is 'n trap, terwyl C tot E (majeurderde) 'n sprong is.

Meer in die algemeen, 'n trap is 'n kleiner of nouer interval in 'n musikale lyn, en 'n sprong is 'n breër of groter interval. Die kategorisering van die intervalle in trappe en spronge word bepaal deur die stemmingstelsel en die toonstelsel wat gebruik word.

Melodiese beweging waarin die interval tussen enige twee opeenvolgende toonhoogtes nie meer as 'n trap is nie, of, minder streng, waar spronge skaars is, is die sogenaamde *stapsgewyse* of *konjunkte* melodiese beweging, in teenstelling met *sprongsgewyse *of *disjunkte* melodiese beweging, wat gekenmerk word deur baie spronge.

## Halftone 
Gemeet in halftone is die verskil tussen trappe en spronge in 'n diatoniese toonleer redelik duidelik:
* Unisoon: 0
* Trappe: 1-2
* Spronge: 3+

## Melodie 
duimnael|350x350px|"Pop Goes die Weasel"-melodie is hoofsaaklik trappe.

Melodie kan gekenmerk word deur sy graad en tipe van konjunkte en disjunkte beweging. Byvoorbeeld, Middeleeuse cantus planus-melodieë word oor die algemeen gekenmerk deur konjunkte beweging met sporadiese gebruik van derdes, vierdes en oor die algemeen stygende vyfdes, terwyl die groter intervalle baie skaars is; hoewel spronge van ’n oktaaf tussen twee aparte frases kan plaasvind. Renaissance-melodieë word oor die algemeen gekenmerk deur konjunkte beweging, met ongereelde spronge van meer as 'n vyfde en dan selde enigiets anders as 'n sesde of ’n oktaaf. In teenstelling daarmee het melodie in die 20ste eeu grootliks gewissel, insluitende die diatoniese idioom van die 18de eeu (Klassiek), die verskeidenheid idiome uit die 19de eeu (Romanties), en nuwer niediatoniese toonlere van die 20ste eeu. Sommige van hierdie latere idiome het baie spronge gebruik.

## Verwysings
Vermeersiekte

duimnael|'n Vermeersiektebossie

**Vermeersiekte** is 'n veesiekte, veral onder skape, wat veroorsaak word deur die vreet van vermeersiektebossies, wat plante uit die genus *Geigeria* is.
In die droë weste van Suid-Afrika is dit veral *G. ornata* wat dit veroorsaak, in Gauteng is dit *G. burkei*, en *G. aspera* in die oostelike hoëveld.

Hierdie siekte is verantwoordelik vir groot verliese onder bokke, skape en beeste in Namibië. Dit veroorsaak dat die diere begin vomeer, dan volg verlamming en uiteindelik die dood. Die giftigheid van die veld hang van die reënval en die beweiding daarvan af. Oorbeweiding verminder die gesonde grasspesies en lei tot meer vermeersiekte.

Die siekte veroorsaak letsel aan die spiere van die skelet en van die slukderm deurdat dit die myofibrille aantas. Gedroogde plante behou waarskynlik hul giftigheid vir ongeveer vier jaar lank.

Die giftige stowwe is geïsoleer. Hulle is almal seskwiterpeen-laktons met 15 koolstofatome. Die belangrikste word *geigerien*, *geigerinien* en *vermeerien* genoem.

## Verwysings
Vermeersiektebossie

'n **Vermeersiektebossie** is 'n plant uit die genus *Geigeria*, waarvan 'n tiental spesies in Suid-Afrika voorkom.

Die genus is inheems in Afrika en Saoedi-Arabië.

Hulle is giftig vir skape en veroorsaak 'n siekte wat bekend staan as vermeersiekte.

'n Spesie wat verder hier beskryf word:
**Geigeria ornativa*

Van die ander spesies:
* *Geigeria ornata*
* *Geigeria burkei*
* *Geigeria aspera*

## Verwysings
Geigeria ornativa

***Geigeria ornativa*** is een van die plante wat deel van die Asteraceae familie is. Die is inheems aan Angola, Botswana, Lesotho, Mosambiek, Namibië, Suid-Afrika, Zambië en Zimbabwe. In Suid-Afrika kom die spesie in Limpopo, Mpumalanga, Noord-Kaap, Noordwes, Oos-Kaap, Vrystaat en die Wes-Kaap voor.

Die spesie staan as die **vermeersiektebossies** bekend is. Ander name is **misbeksiektebos** en **vomeerbos**.

Hulle is giftig vir skape en veroorsaak 'n siekte wat bekend staan as vermeersiekte.

Dit is 'n lae meerjarige plantjie wat 'n stam tot 30&nbsp;cm lank kan hê, maar dit kan ook stamloos wees. Die blare vorm 'n roset aan die basis en is lansvormig en tot 10&nbsp;cm lank. Dit kry geel blommetjies met 'n deursnee van ongeveer 1&nbsp;cm.

## Verwysings
Toyota F1

duimnael|260px|Olivier Panis, 2004
**Toyota Racing** was 'n Formule 1-span wat die eiendom was van die Japannese motorvervaardiger Toyota, wat vanaf 2002 tot 2009 aan Formule 1 Grands Prix deelgeneem het.

## Geskiedenis 
Die span se hoofkwartier was in Keulen, Duitsland. Die belangrikste tegniese personeel was Luca Marmorini en Pascal Vasselon (tegniese direkteur). Gustav Brunner was tot einde 2005 ook deel van die span, asook Mike Gascoyne, wie egter na die Australiese Grand Prix in 2006 afgedank is.

Op 4 November 2009 het die Japannese motorvervaardiger bekend bemaak dat al sy aktiwiteite in Formule 1 onmiddellik gestaak word weens die wêreldwye ekonomiese krisis. Toyota was hiermee, na BMW en Honda, die derde vervaardiger wat Formule 1 die rug gekeer het. 

Ondanks groot planne en 'n reuse belegging, sowel in geldelike vorm as fasiliteite, kon Toyota nooit 'n enkele Grand Prix wen nie. Die span behaal in die agt jaar wat dit aktief was slegs 3 voorwegspronge en 13 podiums.

## Resultate
Nick Heidfeld

**Nick Lars Heidfeld** (gebore 10 Mei 1977) is 'n Duitse professionele renjaer.

duimnael|links|Nick Heidfeld se Lola F3000 in die West-kompetisie
[duimnael|links|Heidfeld bestuur die FW27 vir [Williams Grand Prix Engineering|Williams by die 2005 Kanadese Grand Prix.]]
[duimnael|links|Heidfeld in 'n [BMW Sauber F1.07 by die 2007 Kanadese Grand Prix, waar hy sy beste uitslag van die seisoen behaal het met 'n tweede plek.]]
Ten spyte van gereelde podiumplekke in 2005 by Williams, en in 2007 en 2008 by BMW Sauber, het Heidfeld nooit 'n wedren gewen sedert sy debuut in Formule Een in 2000 nie. Heidfeld hou tans drie rekords. Hy hou die rekord vir die meeste podiums sonder 'n Grand Prixwen (13), en behaal die meeste tweede plekke sonder 'n wen met 8. Hy hou ook die rekord vir die meeste agtereenvolgende renklassifikasies met 'n telling van 41.

In 2011 het Heidfeld in Formule Een vir die Renault-span gejaag as 'n plaasvervanger vir die beseerde Robert Kubica, sy voormalige BMW Sauberspanmaat, voordat hy vervang is deur Bruno Senna. Hy jaag tans vir die Rebellion Racing-span in die FIA-wêrelduithoukampioenskap en vir Mahindra Racing in Formule E.

## Verwysings
Ruschia karrooica

'''*Ruschia karrooica* (L.Bolus) L.Bolus''' is 'n vetplantjie uit die vygiefamilie wat endemies aan Suid-Afrika is. Dit word in die Wes-Kaap aangetref en is op die SANBI-rooilys as 'veilig' (LC) gelys.

Dit kom net in die suidweste van die Groot Karoo en die naburige Klein Karoo voor. Dit vorm 'n klein struikie tot 30&nbsp;cm hoog. Dit kry pienk blommetjies.

## Verwysings
Growwe twa

**Growwe twa** of **langbeenboesmangras** (*Stipagrostis ciliata* (Desf.) De Winter var. *capensis* (Trin. & Rupr.) De Winter) is 'n grasspesie wat inheems aan Botswana, Namibië en Suid-Afrika is. Dit kom veral in die Sukkulente Karoo en die Nama-Karoo voor. Op die SANBI-rooilys is dit as *veilig* (LC) gelys.

Dit is 'n digte, meerjarige polgras met regop halms wat tot 1m lank word. Die gras kom wydverspreid in woestyne en halfwoestyne voor, soos in die suidweste van Marokko of die Negevwoestyn van Israel. Die plant kom dikwels in kringe voor. Dit kom dalk deur die vegetatiewe vermeerdering deur horisontale groei van sy wortelstok. Sowel growwe twa as fyntwa kom volop in die Namib-woestyn voor, veral op sanderige vlaktes. Dit is 'n baie kenmerkende gras in die Kalahari. Weens die beskikbaarheid daarvan is dit een van die belangrikste weidingsbronne in die suide van Namibië en in die Namib. Dit toon 'n baie doeltreffende opname van grondwater in vergelyking met ander grasse.

## Landbou 
Dit is goedgeskik vir beweiding:

## Verwysings
Anders Celsius

**Anders Celsius** (27 November 1701 – 25 April 1744) was 'n Sweedse sterrekundige, fisikus en wiskundige. Vanaf  1730 tot 1744 was hy professor van astronomie by die Universiteit van Uppsala.  Tussen 1732 en 1735 het hy deur Europa gereis en noemenswaardige sterrewagte in Duitsland, Italië en Frankryk besoek. Hy het die Uppsala Sterrewag in 1741 gestig, en in 1742 het hy 'n temperatuurskaal voorgestel. Hierdie temperatuurskaal dra tans sy naam.

## Eksterne skakels 
*
Tati

duimnael|Die Shashe-rivier

**Tati** is die historiese naam vir die landstreek rondom Francistown in die ooste van Botswana.

## Ligging 
Die gebied lê tussen die Shashe- en die Ramokgwebanariviere, die grens met Zimbabwe. Francistown, die hoofdorp van die streek, lê by die samevloeiing van die Tati- en die Incheriviere. Al die riviere is gewoonlik sandlope en het slegs water in die reënseisoen.

## Ekonomie 
Die ekonomie van die streek wentel teenswoordig hoofsaaklik om die beesboery en toerisme. Alhoewel ook met varke, mielies, en sorghum geboer word. In 1964 is die laaste goudmyn gesluit, maar die delf van nikkel, koper, platinum en palladium het later nog 'n klein bydrae tot die ekonomie gelewer. Beide die hoofpad en die spoorlyn van Suid-Afrika na Bulawayo in Zimbabwe loop deur Francistown. Die inwoners van die streek onderhou nog noue bande met Matabeleland (Matabeleland-Suid).

## Geskiedenis 
Vroeë swart gemeenskappe het reeds goud in die Tati-omgewing aangetref. Karl Mauch was in die laat 1860's die eerste persoon wat in die moderne geskiedenis hier die eerste goud in Suider-Afrika ontdek het. Dit lei tot die eerste goudstormloop en Tati is die eerste gebied in die subkontinent waar blankes goud gedelf het. In 1868 het pres. M.W. Pretorius 'n tevergeefse poging aangewend om die grens van die ZAR weswaarts te verskuif om die nuwe goudveld by sy land in te sluit. Twee jaar later ken Lobengula konsessies aan sindikate toe om hier goud te delf. Toe dit misluk, ken hy in 1887 'n konsessie oor 600 000&nbsp;ha toe aan Samuel Howard Edwards (1827–1922), 'n handelaar uit die Oos-Kaap en agent vir C.J. Rhodes, Alfred Beit en Charles Rudd. Die Tati Concessions Co. verkry nie slegs mynregte nie, maar ook regte op hout en weiveld en die reg om plakkers te verwyder. Daarna het die konsessie verskeie male van eienaars verwissel. Sedert 1894 was die gebied vir administratiewe doeleindes deel van die Betsjoeanaland Protektoraat, maar met erkenning van die regte van die konsessiehouers. 'n Petisie van blanke inwoners dat die gebied by Suid-Rhodesië (dus weer by Matabeleland) ingelyf moes word, is in 1938 deur die regering van Groot-Brittanje verwerp. Tati Concessions Co. en sy opvolgers het Tati bestuur as 'n kolonie binne 'n protektoraat. Eers in 1969 het die maatskappy toegegee aan politieke druk en sy beheer oor Franscistown verslap.

## Bibliografie 
* Green, Lawrence G.: Full many a glorious morning. Kaapstad: Howrd Timmns, 1968.
* Standard Encyclopaedia of Southern Africa, deel 5. Kaapstad: Nasou, 1972. 
* Standard Encyclopaedia of Southern Africa, deel 10. Kaapstad: Nasou, 1974.
2009 Singapoerse Grand Prix

Die **2009 Formule Een Singapoerse Grand Prix** is op 27 September 2009 op die Marinabaai Straatrenbaan in Singapoer gehou. Dit was die veertiende wedren van die kampioenskapseisoen en is deur Lewis Hamilton in sy McLaren-Mercedes gewen.

## Kwalifisering 
## Renuitslag
2008 Singapoerse Grand Prix

Die **2008 Formule Een Singapoerse Grand Prix** is op 28 September 2008 op die Marinabaai Straatrenbaan in Singapoer gehou. Dit was die dertiende wedren van die kampioenskapseisoen en is deur Fernando Alonso in sy Red Bull-Renault gewen.

## Kwalifisering 
900px|duimnael|links|← VOORWegspringrooster vir die 2008 Singapoerse Grand Prix.

## Opsetlike botsing 
Tydens die wedren het Nelson Piquet jr. beheer oor sy Renault-motor verloor aan die buitekant van draai 17, oor die pad gegly en teen 'n muur gebots en baie rommel oor die pad gestrooi, wat beteken het dat die veiligheidsmotor uitgeroep moes word om die motors stadig deur die baan te lei om die werkers wat die pad skoonmaak, te beskerm. Dit het die gaping tussen die motors toegemaak, wat beteken het dat hulle nou baie naby aan mekaar gejaag het. Dit het Fernando Alonso, wat in die 15de plek was, toegelaat om die stadiger en minder ervare jaers verby te steek. Alonso het voortgegaan om wedren te wen. Nadat Renault Piquet jr. in 2009 afgedank het vir sy swak bestuurswerk, het hy aan die FIA vertel dat Flavio Briatore, die baas van die Renault F1-span (wat al 20 jaar die spanhoof was) hom oor die radio aangesê het om doelbewus sy motor te bots, om die veiligheidsmotor uit te bring en Alonso 'n beter kans te gee om te wen. Alonso was op daardie stadium nie, of selfs voor die ongeluk, daarvan bewus nie.

## Renuitslag